|  |  |  |
| --- | --- | --- |
|  | | **1.** |
| **TÖRÖKSZENTMIKLÓS VÁROS POLGÁRMESTERÉTŐL** | | |
| **E L Ő T E R J E S Z T É S** | | |
| A Képviselő-testület 2015. augusztus 28-ai **rendkívüli nyilvános** ülésére | | |
|  | | |
| Előterjesztő megnevezése: | Markót Imre | |
| Iktatószám: | 2-176/2015-F-1 | |
| Tárgy: | **Megállapodás a Törökszentmiklós Térségi Építő Szerelő és Szolgáltató Kft. (előző nevén: Törökszentmiklós Térségi Víz- Csatornamű Kft.) bérleti díjból fakadó tartozásának átütemezéséről.** | |
| Előterjesztés jellege: | Rendelet-tervezet, **Határozat-tervezet**, Tájékoztató, Beszámoló | |
| Melléklet: | 1 db **határozat tervezet**  1 db **megállapodás tervezet**  **2 db helyszínrajz** | |
| Készítette: | Szőke András ügyvezető  Dr. Libor Imre aljegyző | |
| Véleményezésre megküldve: | a Képviselő-testület **Pénzügyi és Városfejlesztési** Bizottsága  részére | |
| Törvényességi véleményezésre bemutatva: | 2015. augusztus 24. | |

**Tisztelt Képviselő-testület!**

A Törökszentmiklós Térségi Építő Szerelő és Szolgáltató Kft. (továbbiakban: Üzemeltető) 2014. június 4. napjáig végzett víziközmű-szolgáltatást. Az Üzemeltető a víziközmű vagyon használatáért Törökszentmiklós Városi Önkormányzat részére bérleti díjat volt köteles fizetni az üzemeltetési szerződés rendelkezései alapján.

2013. évben a bérleti díj 136.000.000.- Ft + ÁFA összegben került meghatározásra. A 2014. év június 4. napjáig terjedő időszakra vonatkozó (időarányosan meghatározott é kölcsönösen kialkudott) bérleti díj összegéről, az akkori ügyvezető, Ács Imre állásfoglalásának figyelembevételével a Képviselő-testület a 182/2014. (XI. 26.) számú határozatában döntött, melyet 25.000.000.- Ft + ÁFA összegben határoztak meg.

A 2013. évi bérleti díjat a szerződés vonatkozó rendelkezései alapján az Üzemeltetőnek 3. részletben kellett megfizetnie Törökszentmiklós Városi Önkormányzat részére. A gazdasági társaság 2013. évben likviditási gondokkal küzdött, így a 3. részlet összegét – bruttó 57.573.334.- Ft-ot – a megszabott határidőig, 2013. november 30. napjáig nem tudta megfizetni.

A 2013. évi 3. részlet bérleti díjából időközben az alábbi részteljesítéseket eszközölte a gazdasági társaság:

- 2014.01.21. napján 5.000.000.- Ft

- 2014.05.07. napján 6.000.000.- Ft

- 2014.07.29. napján 10.000.000.- Ft

- 2014.08.15. napján 6.000.000.- Ft

- 2014.09.15. napján 5.573.334.- Ft

- 2014.11.11. napján 6.000.000.- Ft

- 2015.02.19. napján 6.350.000.- Ft

- 2015.06.15. napján 2.233.800.- Ft

Összegezve a fentieket, az Üzemeltető részéről 47.157.134.- Ft összegű teljesítés érkezett. A 2013. évi bérleti díjból 8.201.732.- Ft + ÁFA (összesen: 10.416.200.- Ft) tartozása mutatkozik. A 2014. évi időarányos bérleti díj követelés tekintetében teljesítés ezidáig nem érkezett. Az Üzemeltető jelenleg bruttó 42.166.200.- Ft bérleti díj összegével tartozik Törökszentmiklós Városi Önkormányzat felé.

A gazdasági társaság jegyzett tőkéje 49.620.000.- Ft. A 2015. évi árbevétele a bérleti díj egyösszegű megfizetését nem fedezi. A kintlévőség egyösszegű követelése a gazdasági társaság felszámolásához, összeomlásához vezetne. A gazdasági társaság összeomlásával munkahelyek szűnnének meg. A követelés egyösszegben történő követelése továbbá ellenkezne azon önkormányzati elhatározással, hogy a gazdasági társaság ismét a város egyik jól működő, nyereséget termelő cége legyen.

A jelenlegi ügyvezető, Szőke András egyik kiemelt feladata, hogy a gazdasági társaságot talpra állítsa, a cég a piacon versenyképessé váljon, értéket, valamint profitot termeljen.

Ezen cél megvalósításához elengedhetetlenül szükséges, hogy az Üzemeltető a tartozását ütemezetten, gazdasági eredményei tükrében fizethesse meg a mellékelt megállapodás tervezet szerint. Ennek függvényében a gazdasági társaság törekszik értékesíteni a kizárólagos tulajdonában álló Szolnok Megyei Jogú Város közigazgatási területén fekvő 24 db ingatlantelket – melynek összértéke 2015. július 8. napján készült értékbecslés alapján 10.716.576.- Ft -, valamint árbevételéből – működését nem veszélyeztető módon – eseti befizetéseket teljesít. Ezek alapján a kintlévőség várhatóan 2017. december 31. napjáig megtérül. A gazdasági társaság a jelzett ingatlanokat több éve nem hasznosítja, működéséhez nem szükséges. A karbantartására – kaszálás, tisztántartás – évente 111.760- Ft költséget áldoz.

Kérem az előterjesztés megvitatását, valamint a határozat-tervezet elfogadását.

Törökszentmiklós, 2015. augusztus 24.

**Markót Imre**

**polgármester**

**\_\_\_\_ /2015. (VIII. 28.) Kt.**

**H a t á r o z a t :**

**A Törökszentmiklós Térségi Építő Szerelő és Szolgáltató Kft. (előző nevén: Törökszentmiklós Térségi Víz- Csatornamű Kft.) bérleti díjból fakadó tartozásának átütemezéséről.**

1. A Képviselő-testület jóváhagyja, hogy a Törökszentmiklós Térségi Építő Szerelő és Szolgáltató Kft. az 1. számú melléklet szerinti megállapodásban rögzített átütemezés szerint fizethesse meg a fennálló bérleti díj tartozását.
2. A Képviselő-testület felhatalmazza a Polgármestert a megállapodás aláírására.

**Felelős:** Markót Imrepolgármester

**Határidő**: folyamatos

Erről értesülnek:

1. Markót Imre polgármester
2. Fejes Tibor alpolgármester
3. Dr. Majtényi Erzsébet jegyző
4. Törökszentmiklós Térségi Építő Szerelő és Szolgáltató Kft, valamint a Felügyelő Bizottság
5. Közpénzügyi osztály
6. Irattár

1. számú melléklet a /2015. ( ) Kt. számú határozathoz

**MEGÁLLAPODÁS-TERVEZET**

amely létrejött egyrészről

**Törökszentmiklós Városi Önkormányzat** (székhely: 5200 Törökszentmiklós, Kossuth L. u. 135. képviseli: Markót Imre polgármester), mint Használatba adó,

valamint

másrészről a **Törökszentmiklós Térségi Építő Szerelő és Szolgáltató Kft,** névváltozás előtt: **Törökszentmiklós Térségi Víz- Csatornamű Kft.** (székhely: 5200 Törökszentmiklós, Táncsics út 42/A. képviseli: Szőke András ügyvezető), mint Üzemeltető

továbbiakban együttesen: Megállapodó Felek között az alábbi tartalommal

1. Az Üzemeltető elismeri, hogy a Használatba adó felé, a közöttük 2012. május 30. napján létre jött, és 2013. július 24. napján módosított üzemeltetési szerződés, továbbá a Képviselő-testület 182/2014. (XI. 26.) számú határozata alapján, a 2013. éves bérleti díj összegéből 8.201.732.- Ft + ÁFA, a 2014. január 1. napja és 2014. június 4. napja közötti időszakra vonatkozóan 25.000.000.- Ft + ÁFA, azaz Huszonötmillió forint + ÁFA üzemeltetési díjjal tartozik.
2. Üzemeltető kötelezettséget vállal arra, hogy az alább felsorolt, kizárólagos tulajdonjogát képező ingatlanokat legkésőbb 2017. december 31. napjáig értékesíti.

2.1 Szolnok, 21186 hrsz. 812 m

2.2 Szolnok, 21187 hrsz. 833 m

2.3 Szolnok, 21188 hrsz. 842 m

2.4 Szolnok, 21189 hrsz. 835 m

2.5 Szolnok, 21359 hrsz. 776 m

2.6 Szolnok, 21387 hrsz. 800 m

2.7 Szolnok, 21388 hrsz. 800 m

2.8 Szolnok, 21389 hrsz. 799 m

2.9 Szolnok, 21395 hrsz. 819 m

2.10 Szolnok, 21396 hrsz. 769 m

2.11 Szolnok, 21403 hrsz. 831 m

2.12 Szolnok, 21404 hrsz. 831 m

2.13 Szolnok, 21407 hrsz. 831 m

2.14 Szolnok, 21408 hrsz. 832 m

2.15 Szolnok, 21409 hrsz. 832 m

2.16 Szolnok, 21410 hrsz. 831 m

2.17 Szolnok, 21411 hrsz. 831 m

2.18 Szolnok, 21412 hrsz. 831 m

2.19 Szolnok, 21413 hrsz. 831 m

2.20 Szolnok, 21414 hrsz. 831 m

2.21 Szolnok, 21567 hrsz. 738 m

2.22 Szolnok, 21568 hrsz. 737 m

2.23 Szolnok, 21569 hrsz. 737 m

2.24 Szolnok, 21570 hrsz. 737 m

1. Az Üzemeltető 2. pontban nevesített ingatlanok tulajdon átruházásából származó bevételeket havonta egy alkalommal, minden hónap 10. napjáig átutalja Használatba adó 10700309-24851305-52800007 számú számlaszámára. Az Üzemeltető minden hónap 5. napjáig értesíti a Használatba adót az utalni szándékozott összegről.
2. Az Üzemeltető az érintett ingatlanok eladásáról folyamatosan és haladéktalanul, de legkésőbb az adásvételi szerződés aláírását követő 5 munkanapon belül értesíti a Használatba adót.
3. Az Üzemeltető a fentieken túl törekszik, hogy egyéb, a tevékenysége folytán keletkező bevételeiből – saját működését nem veszélyeztetve – a fennálló tartozását esetenként a 3. pontban rögzített módon törleszti (eseti törlesztés).
4. A Használatba adó a befolyt részteljesítéseket először a 2013. évi bérleti díj tartozására fordítja. A 2014. január 1. napja és 2014. június 4. napja közötti időszakra vonatkozó befizetésekről a Használatba adó – az Üzemeltető 3. pont szerinti értesítési kötelezettsége alapján – előzetesen számlát bocsát ki.
5. Amennyiben az ingatlanok értékesítéséből származó bevétel, valamint az eseti törlesztések előreláthatóan nem fedezik az Üzemeltető teljes tartozását a 2. pontban meghatározott határnapig, úgy a Megállapodó Felek a fennmaradó követelés megfizetése tárgyában a határnapot megelőzően legalább kettő hónappal további egyeztetéseket kezdeményeznek.
6. Jelen megállapodásban nem szabályozott kérdésekben a Polgári Törvénykönyvről szóló 2013. évi V. törvény rendelkezései irányadók.

A Megállapodó Felek a megállapodást elolvasás és értelmezés után, mint akaratukkal mindenben megegyezőt jóváhagyólag aláírták.

Kelt.: Törökszentmiklós, 2015………………

|  |  |
| --- | --- |
| **\_\_\_\_\_\_\_\_\_\_\_\_\_\_\_\_\_\_\_\_\_\_**  **Törökszentmiklós Város Önkormányzata**  **Markót Imre**  **polgármester**  **Használatba adó**  \_\_\_\_\_\_\_\_\_\_\_\_\_\_\_\_\_\_  Jogi ellenjegyző  \_\_\_\_\_\_\_\_\_\_\_\_\_\_\_\_\_\_  Pénzügyi ellenjegyző | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **Törökszentmiklós Térségi Építő Szerelő és Szolgáltató Kft**  **Szőke András**  **ügyvezető igazgató**  **Üzemeltető** |